Βρυξέλλες, 29.10.2004

SEC(2004)1346 τελικό

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 2 TΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2005

ΤΟΜΟΣ 1 ΓΕΝΙΚΗ ΚΑΤΑΣΤΑΣΗ ΕΣΟΔΩΝΤΟΜΟΣ 4 ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

(υποβληθείσα από την Επιτροπή)

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 2 TΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2005

ΤΟΜΟΣ 1 ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΤΟΜΟΣ 4 ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1] και ιδίως το άρθρο 34,

Η Ευρωπαϊκή Επιτροπή με την παρούσα υποβάλλει στην αρμόδια για τον προϋπολογισμό αρχή τη διορθωτική επιστολή αριθ. 2 του προσχεδίου προϋπολογισμού για το 2005 για τους λόγους που αναφέρονται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ 4

2. Εκτελεστικός οργανισμός για την εκπαίδευση και τον πολιτισμό. 5

3. ΕΚΤΕΛΕΣΤΙΚΟΣ ΟΡΓΑΝΙΣΜΟΣ ΓΙΑ ΤΟ ΠΡΟΓΡΑΜΜΑ ΔΗΜΟΣΙΑΣ ΥΓΕΙΑΣ 8

4. ΕΥΡΩΠΑΪΚΗ ΕΠΟΠΤΙΚΗ ΑΡΧΗ ΤΟΥ ΠΑΓΚΟΣΜΙΟΥ ΔΟΡΥΦΟΡΙΚΟΥ ΣΥΣΤΗΜΑΤΟΣ ΠΛΟΗΓΗΣΗΣ 9

5. ΠΛΕΟΝΑΣΜΑ ΑΠΟ ΤΟΥΣ ΑΠΟΚΕΝΤΡΩΜΕΝΟΥΣ ΟΡΓΑΝΙΣΜΟΥΣ 10

6. ΠΡΟΣΘΗΚΗ ΣΤΟ ΣΧΟΛΙΟ ΤΗΣ ΓΡΑΜΜΗΣ 08 14 01 ΤΟΥ ΠΡΟΫΠΟΛΟΓΙΣΜΟΥ – ΠΡΟΠΑΡΑΣΚΕΥΑΣΤΙΚΗ ΔΡΑΣΗ ΓΙΑ ΤΗΝ ΑΝΑΒΑΘΜΙΣΗ ΤΗΣ ΕΥΡΩΠΑΪΚΗΣ ΕΡΕΥΝΑΣ ΤΗΣ ΑΣΦΑΛΕΙΑΣ 11

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ 12

ΤΕΧΝΙΚΟ ΠΑΡΑΡΤΗΜΑ – ΑΠΟΚΕΝΤΡΩΜΕΝΟΙ ΟΡΓΑΝΙΣΜΟΙ 13

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Μια γλωσσική απόδοση της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται με τη μορφή δημοσιονομικού παραρτήματος ως παράδειγμα.

ΑΙΤΙΟΛΟΓΙΚΗ ΕΚΘΕΣΗ

1. ΕΙΣΑΓΩΓΗ

Η παρούσα διορθωτική επιστολή αριθ. 2 του προσχεδίου του προϋπολογισμού για το 2005 καλύπτει τα ακόλουθα θέματα:

- Την ίδρυση εκτελεστικού οργανισμού για την εκπαίδευση και τον πολιτισμό με στόχο την εφαρμογή προγραμμάτων στον εν λόγω τομέα.

- Την ίδρυση εκτελεστικού οργανισμού για το πρόγραμμα δημόσιας υγείας (2003-2008), που αποσκοπεί στη συνδρομή των υπηρεσιών της Επιτροπής κατά την εφαρμογή του προγράμματος.

- Την ίδρυση ευρωπαϊκής εποπτικής αρχής για το Παγκόσμιο Δορυφορικό Σύστημα Πλοήγησης (GNSS) η οποία θα εποπτεύσει τις επόμενες φάσεις του ευρωπαϊκού προγράμματος δορυφορικής ράδιο-πλοήγησης.

- Προσθήκη στα σχόλια του προϋπολογισμού για τους αποκεντρωμένους οργανισμούς που αποσκοπεί στη διευκόλυνση της επιστροφής κάθε θετικοκού υπολοίπου που προκύπτει από την επιχορήγηση προς τους εν λόγω οργανισμούς.

- Τέλος, προσθήκη στο σχόλιο της γραμμής 08 14 01 “Προπαρασκευαστική δράση για την αναβάθμιση της ευρωπαϊκής έρευνας της ασφάλειας”, προκειμένου να καταστεί δυνατή η χορήγηση συνεισφορών από τα κράτη ΕΖΕΣ στη δράση αυτή.

Εκτελεστικοί οργανισμοί

Ο κανονισμός (EΚ, ΕΥΡΑΤΟΜ) αριθ. 1605/2002, της 25ης Ιουνίου 2002[2] για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων προβλέπει στο άρθρο 54 ότι η Επιτροπή μπορεί να αναθέτει καθήκοντα δημόσιας εξουσίας και ιδίως τα καθήκοντα εκτέλεσης του προϋπολογισμού, σε οργανισμούς κοινοτικού δικαίου που αναφέρονται ως "εκτελεστικοί οργανισμοί" εφόσον τα καθήκοντα αυτά δεν συνεπάγονται ευρύ περιθώριο εκτίμησης κατά την ερμηνεία των πολιτικών επιλογών.

Το άρθρο 55 του ιδίου κανονισμού ορίζει τους εκτελεστικούς οργανισμούς ως νομικά πρόσωπα κοινοτικού δικαίου που δημιουργούνται με απόφαση της Κοινότητας και στα οποία μπορούν να μεταβιβαστούν, εν όλω ή εν μέρει, καθήκοντα της εφαρμογής κοινοτικού προγράμματος ή σχεδίου, για λογαριασμό και υπό την ευθύνη της Επιτροπής. Το ίδιο άρθρο συνδέει την δημιουργία τέτοιων οργανισμών με την έκδοση κανονισμού του Συμβουλίου σχετικά με το καθεστώς τους ενώ επίσης ορίζει τις προϋποθέσεις και τους κανόνες που διέπουν τη σύσταση για τη λειτουργία αυτών των οργανισμών.

Για το σκοπό αυτό, το Συμβούλιο εξέδωσε στις 19 Δεκεμβρίου 2002, τον κανονισμό (EΚ) αριθ. 58/2003[3] περί θεσπίσεως του καταστατικού των εκτελεστικών οργανισμών και ο οποίος προβλέπει ότι η Επιτροπή, κατά την άσκηση των εκτελεστικών αρμοδιοτήτων που της έχουν ανατεθεί, δύναται να ιδρύσει τέτοιους οργανισμούς προκειμένου να τους επιφορτίσει με ορισμένα καθήκοντα σχετικά με τη διαχείριση κοινοτικών προγραμμάτων, περιλαμβανομένων καθηκόντων εκτέλεσης του προϋπολογισμού.

2. ΕΚΤΕΛΕΣΤΙΚΟΣ ΟΡΓΑΝΙΣΜΟΣ ΓΙΑ ΤΗΝ ΕΚΠΑΙΔΕΥΣΗ ΚΑΙ ΤΟΝ ΠΟΛΙΤΙΣΜΟ.

Οι κοινοτικές παρεμβάσεις στον τομέα της εκπαίδευσης και του πολιτισμού απορρέουν από διάφορες βασικές πράξεις, μεταξύ των οποίων περιλαμβάνονται οι ακόλουθες αποφάσεις:

α) Απόφαση 253/2000/ΕΚ του Ευρωπαϊκού Κοινοβουλίου και του Συμβουλίου[4], για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης «Socrates»·

β) Απόφαση 1999/382/ΕΚ[5] του Συμβουλίου για τη θέσπιση του δευτέρου σταδίου του κοινοτικού προγράμματος δράσης στον τομέα της επαγγελματικής κατάρτισης "Leonardo da Vinci"·

γ) Απόφαση αριθ. 1031/2000/EΚ του Ευρωπαϊκού Κοινοβουλίου και του Συμβουλίου[6], για τη θέσπιση του προγράμματος κοινοτικής δράσης “Νεολαία”·

δ) Απόφαση αριθ. 508/2000/EΚ του Ευρωπαϊκού Κοινοβουλίου και του Συμβουλίου[7], για τη θέσπιση του προγράμματος "Πολιτισμός 2000"·

ε) Απόφαση 821/2000/ΕΚ[8] του Συμβουλίου για την εφαρμογή προγράμματος για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων (MEDIA Plus - Ανάπτυξη, διανομή και προώθηση) (2001-2005)

στ) Απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου[9], για την εφαρμογή προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (Media«Κατάρτιση») (2001-2005)·

ζ) Απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου[10], σχετικά με τη θέσπιση προγράμματος για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008)·

η) Απόφαση 2318/2003/ΕΚ του Ευρωπαϊκού Κοινοβουλίου και του Συμβουλίου[11], για τη θέσπιση πολυετούς προγράμματος (2004-2006) για την αποτελεσματική ενσωμάτωση των τεχνολογιών των πληροφοριών και επικοινωνιών (ΤΠΕ) στα ευρωπαϊκά συστήματα εκπαίδευσης («πρόγραμμα eLearning»)·

θ) Απόφαση αριθ. 2004/100/EΚ, του Συμβουλίου[12] σχετικά με τη θέσπιση προγράμματος δράσης για την προώθηση της συμμετοχής του Ευρωπαίου πολίτη στα κοινά (συμμετοχή του πολίτη)·

ι) Απόφαση αριθ. 790/2004/EΚ του Ευρωπαϊκού Κοινοβουλίου και του Συμβουλίου[13] για τη θέσπιση κοινοτικού προγράμματος δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα της νεολαίας

κ) Απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου[14], σχετικά με τη θέσπιση κοινοτικού προγράμματος δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης

λ) Απόφαση αριθ. 792/2004/ΕΚ του Ευρωπαϊκού Κοινοβουλίου και του Συμβουλίου[15], σχετικά με τη θέσπιση προγράμματος κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού.

Επιπλέον, στο πεδίο της τριτοβάθμιας εκπαίδευσης μπορούν να χρηματοδοτηθούν προγράμματα βάσει των διατάξεων που αφορούν τη βοήθεια για την οικονομική συνεργασία με τις αναπτυσσόμενες χώρες της Ασίας και έχουν εγκριθεί στο πλαίσιο του ακόλουθου κανονισμού:

μ) Κανονισμός (ΕΟΚ) αριθ. 443/92[16] του Συμβουλίου, περί χρηματοδοτικής και τεχνικής βοήθειας καθώς και οικονομικής συνεργασίας με τις αναπτυσσόμενες χώρες της Λατινικής Αμερικής και της Ασίας.

Για την αποτελεσματικότερη επίτευξη των στόχων που επιδιώκονται στο πλαίσιο των διαφόρων αυτών κοινοτικών προγραμμάτων, κρίθηκε απαραίτητο, με βάση την ανάλυση κόστους-ωφέλειας, να δημιουργηθεί εκτελεστικός οργανισμός στον οποίο θα ανατεθούν καθήκοντα διαχείρισης που απορρέουν από την εκτέλεση ορισμένων τμημάτων των εν λόγω προγραμμάτων. Έτσι θα καταστεί δυνατό το κλείσιμο από την Επιτροπή τριών γραφείων τεχνικής βοήθειας τα οποία διατηρούσε προσωρινά αναμένοντας την ίδρυση ενός τέτοιου οργανισμού.

Στις 15 Ιουλίου 2004 η Επιτροπή ενέκρινε το στόχο της ίδρυσης εκτελεστικού οργανισμού για την εκπαίδευση και τον πολιτισμό[17]. Η επιτροπή εκτελεστικών οργανισμών διατύπωσε ευνοϊκή γνώμη για την ίδρυση του εν λόγω οργανισμού στις 27 Σεπτεμβρίου 2004. Με βάση την ευνοϊκή αυτή γνώμη η Επιτροπή θα είναι σε θέση να λάβει την απόφαση για την ίδρυση του οργανισμού ενώ 2στο πλαίσιο της σχετικής προετοιμασίας είναι σκόπιμο να γίνει προσαρμογή των πιστώσεων που προτείνονται στο προσχέδιο προϋπολογισμού 2005 για τις διάφορες γραμμές του προϋπολογισμού που επηρεάζονται από την ίδρυση του οργανισμού.

Σύμφωνα με τις διατάξεις του άρθρου 12.3 του κανονισμού (EΚ) αριθ. 58/2003, ο οργανισμός θα λάβει επιχορήγηση λειτουργίας η οποία εγγράφεται στο γενικό προϋπολογισμό της Ευρωπαϊκής Ένωσης και προέρχεται από τον προϋπολογισμό των προγραμμάτων τα οποία πρόκειται να χειριστεί ο οργανισμός. Το ΠΣΠ 2005 περιλαμβάνει δύο γραμμές που φέρουν τη μνεία "pm". Οι γραμμές αυτές αντιστοιχούν στα μέρη της επιχορήγησης που αιτιολογούνται από την παρέμβαση του οργανισμού στη διαχείριση προγραμμάτων του τομέα της εκπαίδευσης και του πολιτισμού που υπάγονται αντίστοιχα στους τομείς 3 και 5 των δημοσιονομικών προοπτικών: θέση 15 01 04 30 «Εκτελεστικός Οργανισμός «Εκπαίδευση και Πολιτισμός» - Επιδότηση για τα προγράμματα του τομέα 3» και 15 01 04 32 «Εκτελεστικός οργανισμός «Εκπαίδευση και Πολιτισμός» – επιδότηση για τα προγράμματα του τομέα 5». Με τη διορθωτική αυτή επιστολή, η Επιτροπή προτείνει τη σύσταση της πρόσθετης γραμμής του προϋπολογισμού 19 01 04 30 "Εκτελεστικός Οργανισμός «Εκπαίδευση και Πολιτισμός" - Επιδότηση για τα προγράμματα του τομέα 4» προκειμένου να καταβληθεί σε αυτή το μέρος της λειτουργικής επιχορήγησης του οργανισμού που αιτιολογείται από τη συμμετοχή του στη διαχείριση σχεδίων που χρηματοδοτούνται από προγράμματα στον τομέα των εξωτερικών σχέσεων[18].

Οι εν λόγω γραμμές του προϋπολογισμού τροφοδοτούνται με πιστώσεις προερχόμενες από τις γραμμές των αντίστοιχων προγραμμάτων. Όσον αφορά τις διοικητικές δαπάνες, αυτές περιλαμβάνουν τις γραμμές για τη χρηματοδότηση της διαχείρισης των προγραμμάτων (άρθρο xx 01 04). Όπως προαναφέρεται, με την ίδρυση του οργανισμού καθίσταται εφικτό το κλείσιμο των τριών γραφείων τεχνικής βοήθειας για τα οποία οι πιστώσεις που είχαν προβλεφθεί στο ΠΣΠ 2005 δεν είναι πλέον απαραίτητες. Ομοίως, δεν θα είναι πλέον απαραίτητη η χρηματοδότηση εξωτερικού προσωπικού, και με τον τρόπο αυτό θα ελευθερωθούν πρόσθετες πιστώσεις που έχουν προβλεφθεί στο ΠΣΠ. Τέλος, οι λοιπές δαπάνες στήριξης, τις οποίες θα χρειαστεί στο εξής ο οργανισμός και όχι η Επιτροπή, πρέπει να μεταφερθούν στις γραμμές που αφορούν την επιχορήγηση προς τον οργανισμό.

Θα γίνουν επίσης περικοπές στις γραμμές που περιλαμβάνουν τις λειτουργικές πιστώσεις των προγραμμάτων προκειμένου να τροφοδοτηθούν οι γραμμές για τον οργανισμό. Σύμφωνα με τις διατάξεις του κανονισμού (EΚ) αριθ. 58/2003, η λειτουργική επιχορήγηση προς τον οργανισμό πρέπει να καλύψει τις δαπάνες για τους υπαλλήλους της Επιτροπής που θα τοποθετηθούν στον εκτελεστικό οργανισμό. Μέχρι σήμερα η δαπάνη αυτή δεν έχει καλυφθεί από τις γραμμές του προϋπολογισμού που αντιστοιχούν στη δαπάνη για τη διοικητική διαχείριση των προγραμμάτων (άρθρα xx 01 04). Συνεπώς, για να διασφαλιστεί η πλήρης χρηματοδότηση των λειτουργικών κονδυλίων του οργανισμού, η μείωση των λειτουργικών πιστώσεων των προγραμμάτων πρέπει να χρησιμοποιηθεί για τη συμπλήρωση των πιστώσεων που αντιστοιχούν στις δαπάνες για τη διοικητική διαχείριση. Όπως προβλέπει ο κανονισμός (EΚ) αριθ. 58/2003, οι πιστώσεις που αντιστοιχούν στις αποσπασμένες θέσεις θα αποσυρθούν από τον τομέα 5 και η Επιτροπή θα προβεί σε πάγωμα των θέσεων.

Οι προσαρμογές στις πιστώσεις των γραμμών του προϋπολογισμού που αναφέρονται ανωτέρω λαμβάνουν υπόψη το γεγονός ότι οι δραστηριότητες του Εκτελεστικού Οργανισμού προβλέπεται να ξεκινήσουν κατά τη διάρκεια του 2005. Εκτιμήθηκε ότι οι λειτουργικές δαπάνες του οργανισμού κατά το πρώτο αυτό έτος θα ανέλθουν στο 75% του κόστους ενός πλήρους έτους, δηλαδή σε 24.660.000 ευρώ.

Το κόστος αυτό θα χρηματοδοτηθεί με τις μεταφορές που προτείνονται στην διορθωτική αυτή επιστολή και παρουσιάζονται στον κατωτέρω πίνακα. Η μείωση στον τομέα 5 είναι μεγαλύτερη από το ποσό που μεταφέρεται στον οργανισμό λόγω της εξοικονόμησης στα διοικητικά έξοδα που προκύπτει από τη διαχείριση των προγραμμάτων από τον οργανισμό. Το τελικό αποτέλεσμα συνεπάγεται εξοικονόμηση 6.764.000 ευρώ σε σύγκριση με το ΠΣΠ 2005.

Εκτελεστικός οργανισμός για την εκπαίδευση και τον πολιτισμό |

Μειώσεις | Επιχορήγηση του οργανισμού |

Τομέας 3 Διάφορες γραμμές 15 xx xx xx (πρώην γραμμές - BA και γραμμές B) | - 23 870 000 | 15 01 04 30 | +23 870 000 |

Τομέας 4 19 01 04 04 (πρώην γραμμή – BA) | -140 000 | 19 01 04 30 | +140 000 |

Τομέας 5 Διάφορες γραμμές τίτλου xx EAC | -7 414 000 | 15 01 04 32 | +650 000 |

Σύνολο: | -31 424 000 | + 24 660 000 |

Το επισυναπτόμενο δημοσιονομικό παράρτημα παρέχει πλήρεις πληροφορίες για τις εν λόγω γραμμές. |

3. ΕΚΤΕΛΕΣΤΙΚΟΣ ΟΡΓΑΝΙΣΜΟΣ ΓΙΑ ΤΟ ΠΡΟΓΡΑΜΜΑ ΔΗΜΟΣΙΑΣ ΥΓΕΙΑΣ

Ο εκτελεστικός οργανισμός για το πρόγραμμα δημόσιας υγείας (2003-2008)[19] έχει ως στόχο να συνδράμει τις υπηρεσίες της Επιτροπής στην εφαρμογή του προγράμματος. Συστάθηκε μετά από επίμονο αίτημα του ΕΚ και του Συμβουλίου που υποβλήθηκε κατά τη διάρκεια της διαδικασίας έκδοσης του προγράμματος προκειμένου να ενισχυθεί η τεχνική και δημοσιονομική πραγματογνωμοσύνη της Επιτροπής[20]. Ο εκτελεστικός οργανισμός θα δώσει στην Επιτροπή τη δυνατότητα να εστιάσει τη δραστηριότητα των υπηρεσιών της στους στρατηγικούς στόχους και καθήκοντα που απαιτούνται για την εκτέλεση του προγράμματος καθώς και να παρακολουθήσει τις εξελισσόμενες προτεραιότητες και τις προωθημένες δραστηριότητες.

Ο εκτελεστικός οργανισμός θα είναι επιφορτισμένος με τα ακόλουθα καθήκοντα:

- Διαχείριση όλων των φάσεων που περιλαμβάνει ο κύκλος του προγράμματος για τη δημόσια υγεία, σε σχέση με επιμέρους σχέδια καθώς και την απαιτούμενη παρακολούθηση.

- Έκδοση μέτρων εκτέλεσης του προϋπολογισμού για τα έσοδα και τις δαπάνες και εκτέλεση όλων των πράξεων που είναι απαραίτητες για τη διαχείριση του προγράμματος, ιδίως εκείνων που συνδέονται με τη σύναψη συμβάσεων και τις επιχορηγήσεις.

- Παροχή λογιστικής και τεχνικής υποστήριξης.

Η Επιτροπή προβλέπεται να εγκρίνει την πρόταση απόφασης για την ίδρυση του οργανισμού, μαζί με την πράξη μεταβίβασης, στα τέλη Οκτωβρίου 2004. Η λειτουργία του εκτελεστικού οργανισμού αναμένεται να ξεκινήσει μέχρι τον Ιανουάριο του 2005.

Η επιχορήγηση του οργανισμού θα προέλθει από τους πόρους για τη διοικητική διαχείριση του προγράμματος για τη δημόσια υγεία. Η Επιτροπή προτείνει να εγγραφεί το ποσό της επιχορήγησης του οργανισμού για το 2005 στο κονδύλιο 17 01 04 30 "Εκτελεστικός Οργανισμός για το πρόγραμμα δημόσιας υγείας " και να αφαιρεθεί αντίστοιχο ποσό από το κονδύλιο 17 01 04 02 "Δημόσια υγεία – Δαπάνες για τη διοικητική διαχείριση ". Όπως προβλέπει ο κανονισμός (EΚ) αριθ. 58/2003, οι πιστώσεις που αντιστοιχούν στις θέσεις των υπαλλήλων που έχουν αποσπασθεί θα αφαιρεθούν από τον τομέα 5 και η Επιτροπή θα παγώσει τις θέσεις απασχόλησης. Η καθαρή επίπτωση για το ΠΣΠ 2005 θα είναι η εξοικονόμηση 927.000 ευρώ.

Εκτελεστικός οργανισμός για το πρόγραμμα δημόσιας υγείας |

Μειώσεις | Επιχορήγηση του οργανισμού |

Τομέας 3 17 01 04 02 (πρώην-) γραμμή BA) | - 4 756 000 | 17 01 04 30 | + 4 756 000 |

Τομέας 5 Διάφορες γραμμές του τίτλου xx SANCO | -927 000 |

Σύνολο: | -5 723 000 | + 4 756 000 |

Το επισυναπτόμενο δημοσιονομικό παράρτημα παρέχει πλήρεις πληροφορίες για τις εν λόγω γραμμές. |

4. ΕΥΡΩΠΑΪΚΗ ΕΠΟΠΤΙΚΗ ΑΡΧΗ ΤΟΥ ΠΑΓΚΟΣΜΙΟΥ ΔΟΡΥΦΟΡΙΚΟΥ ΣΥΣΤΗΜΑΤΟΣ ΠΛΟΗΓΗΣΗΣ

Στις 12 Ιουλίου 2004, το Συμβούλιο εξέδωσε τον κανονισμό (EΚ) αριθ. 1321/2004 σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης (ΕΕ L 246, 20.7.2004, σ.1). Η δομή αυτή θα είναι γνωστή ως ευρωπαϊκή εποπτική αρχή του παγκόσμιου δορυφορικού συστήματος πλοήγησης (GNSS).

Η Επιτροπή προκειμένου να συγκροτηθεί σε εύθετο χρόνο η εν λόγω αρχή, προτείνει να περιληφθεί στην παρούσα διορθωτική επιστολή.

Εκτός από τα πολιτικά κίνητρα που αφορούν την ολοκλήρωση του θεσμικού πλαισίου για να αποκτήσει το πρόγραμμα τον οριστικό του χαρακτήρα, τα ακόλουθα επείγοντα καθήκοντα αιτιολογούν την συγκρότηση της εποπτικής αρχής στις αρχές του 2005:

- Συγκρότηση επιτροπής ασφάλειας και προστασίας και προσδιορισμός των αντίστοιχων διαδικασιών με τον Γενικό Γραμματέα του Συμβουλίου μετά από διαβούλευση, και τροποποίηση/διακοπή των σημάτων καθώς και σχέσεις με τον μελλοντικό ανάδοχο.

- Θέσπιση κατάλληλων ρυθμίσεων προκειμένου να καταστεί η αρχή θεματοφύλακας των συχνοτήτων που είναι απαραίτητες για τη διασφάλιση της λειτουργίας του συστήματος και να συντονίσει τις ενέργειες των κρατών μελών για το σκοπό αυτό. Οι δραστηριότητες σχετικά με τους φακέλους που έχουν υποβληθεί στη Διεθνή Ένωση Τηλεπικοινωνιών βρίσκονται σε εξέλιξη και θα επιταχυνθούν το προσεχές έτος χάρη σε μια νέα διαδικασία συντονισμού μεταξύ όλων των συστημάτων πλοήγησης όσον αφορά την από μέρους του χρήση των ζωνών συχνότητας που έχουν διατεθεί για τον τομέα αυτόν και την προετοιμασία για την προσεχή παγκόσμια διάσκεψη ραδιοεπικοινωνιών που προβλέπεται για το 2005-2006.

- Έναρξη εφαρμογής των δραστηριοτήτων τυποποίησης και πιστοποίησης. Οι δραστηριότητες αυτές διαδραματίζουν καθοριστικό ρόλο για την ομαλή χρησιμοποίηση των υπηρεσιών του GALILEO, ιδίως σε τομείς ιδιαίτερης σημασίας όπως η αεροπλοΐα, η ναυσιπλοΐα, οι σιδηρόδρομοι και ο κατασκευαστικός τομέας. Πρόκειται για στόχο επείγοντος χαρακτήρα λόγω του χρόνου που απαιτείται για τον προσδιορισμό των διαδικασιών πιστοποίησης (και τον ορισμό των αρμοδίων φορέων μετά από πρόσκληση υποβολής προσφορών) και των σχετικών προτύπων.

- Τέλος, η αρχή πρέπει να συγκροτηθεί για την υπογραφή της σύμβασης παραχώρησης.

Τα ποσά που απαιτούνται για τη συγκρότηση της εποπτικής αρχής Galileo θα ληφθούν από το άρθρο 06 02 03 - Ασφάλεια των μεταφορών. Το ποσό που μεταφέρεται ανέρχεται σε 1.657.000 ευρώ ενώ δεν υπάρχει επίπτωση στον προϋπολογισμό.

5. ΠΛΕΟΝΑΣΜΑ ΑΠΟ ΤΟΥΣ ΑΠΟΚΕΝΤΡΩΜΕΝΟΥΣ ΟΡΓΑΝΙΣΜΟΥΣ

Προκειμένου να διευκολυνθεί η επιστροφή ενδεχόμενων θετικών υπολοίπων που προέρχονται από τους επιχορηγούμενους οργανισμούς, πρέπει να καταχωρηθούν τα ακόλουθα στις παρατηρήσεις του προϋπολογισμού σε όλα τα σχετικά κονδύλια (βλ. τεχνικό παράρτημα).

Τα ποσά που επιστρέφονται σύμφωνα με το άρθρο 16 του δημοσιονομικού κανονισμού-πλαισίου για τους οργανισμούς που αναφέρονται στο άρθρο 185 του δημοσιονομικού κανονισμού, συνιστούν έσοδα για ειδικό προορισμό (άρθρο 18(1) (στ) του δημοσιονομικού κανονισμού) που εγγράφονται στο άρθρο 6600 της γενικής κατάστασης εσόδων.

6. ΠΡΟΣΘΗΚΗ ΣΤΟ ΣΧΟΛΙΟ ΤΗΣ ΓΡΑΜΜΗΣ 08 14 01 ΤΟΥ ΠΡΟΫΠΟΛΟΓΙΣΜΟΥ – ΠΡΟΠΑΡΑΣΚΕΥΑΣΤΙΚΗ ΔΡΑΣΗ ΓΙΑ ΤΗΝ ΑΝΑΒΑΘΜΙΣΗ ΤΗΣ ΕΥΡΩΠΑΪΚΗΣ ΕΡΕΥΝΑΣ ΤΗΣ ΑΣΦΑΛΕΙΑΣ

Για να καταστεί δυνατή η καταχώρηση στον προϋπολογισμό της συμμετοχής ΕΖΕΣ στο εν λόγω πρόγραμμα, προτείνεται να προστεθεί η ακόλουθη φράση στα σχόλια:

«Στις πιστώσεις που εγγράφονται στο παρόν άρθρο προστίθενται τα ποσά της συνεισφοράς των κρατών μελών της Ευρωπαϊκής Ζώνης Ελευθέρων Συναλλαγών σύμφωνα με τις διατάξεις της συμφωνίας για τον Ευρωπαϊκό Οικονομικό Χώρο, και ιδίως του άρθρου 82 και του πρωτοκόλλου αριθ. 32. Προς πληροφόρηση, τα ποσά αυτά προέρχονται από τις συνεισφορές των κρατών μελών της Ευρωπαϊκής Ζώνης Ελευθέρων Συναλλαγών που καταλογίζονται στο άρθρο 6 3 0 της κατάστασης εσόδων και οι οποίες συνιστούν έσοδα για ειδικό προορισμό σύμφωνα με το άρθρο 18(1)(δ) του δημοσιονομικού κανονισμού· τα εν λόγω ποσά συνεπάγονται το άνοιγμα αντίστοιχων πιστώσεων και την εκτέλεση στο πλαίσιο του παραρτήματος V του παρόντος μέρους της κατάστασης δαπανών του παρόντος τμήματος, το οποίο αποτελεί αναπόσπαστο μέρος του γενικού προϋπολογισμού».

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Δημοσιονομικές προοπτικές ΤΟΜΕΑΣ / Υποτομέας | Δημοσιονομικές προοπτικές 2005 | ΠΣΠ 2005 και ΔΕΠΣΠ 1/2005 | ΔΕΠΣΠ 2/2005 | ΠΣΠ 2005 και ΔΕΠΣΠ 1+2/2005 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | |1. ΓΕΩΡΓΙΑ | | | | | | | | | |Γεωργικές δαπάνες |44 598 000 000 | |43 834 450 000 |43 834 450 000 | | |43 834 450 000 |43 834 450 000 | |Ανάπτυξη της υπαίθρου και συνοδευτικά μέτρα |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Σύνολο |51 439 000 000 | |50 675 450 000 |50 113 850 000 | | |50 675 450 000 |50 113 850 000 | | Περιθώριο | | |763 550 000 | | | |763 550 000 | | |2. ΔΙΑΡΘΡΩΤΙΚΕΣ ΕΝΕΡΓΕΙΕΣ | | | | | | | | | |Διαρθρωτικά ταμεία |37 247 000 000 | |37 306 564 455 |32 390 527 704 | | |37 306 564 455 |32 390 527 704 | |Ταμείο συνοχής |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Σύνολο |42 441 000 000 | |42 438 497 444 |35 396 027 704 | | |42 438 497 444 |35 396 027 704 | | Περιθώριο | | |2 502 556 | | | |2 502 556 | | |3. ΕΣΩΤΕΡΙΚΕΣ ΠΟΛΙΤΙΚΕΣ |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Περιθώριο | | |53 416 880 | | | |53 416 880 | | |4. ΕΞΩΤΕΡΙΚΕΣ ΕΝΕΡΓΕΙΕΣ |5 119 000 000 | |5 169 000 000 |5 000 179 000 | | |5 169 000 000 |5 000 179 000 | | Περιθώριο | | |-50 000 000 | | | |-50 000 000 | | |5. ΔΙΟΙΚΗΣΗ |6 360 000 000 | |6 360 000 000 |6 360 000 000 |-7 691 000 |-7 691 000 |6 352 309 000 |6 352 309 000 | | Περιθώριο | | |0 | | | |7 691 000 | | |6. ΑΠΟΘΕΜΑΤΙΚΑ | | | | | | | | | |Αποθεματικό εγγυήσεων |223 000 000 | |223 000 000 |223 000 000 | | |223 000 000 |223 000 000 | |Αποθεματικό έκτακτης βοήθειας |223 000 000 | |223 000 000 |223 000 000 | | |223 000 000 |223 000 000 | |Σύνολο |446 000 000 | |446 000 000 |446 000 000 | | |446 000 000 |446 000 000 | | Περιθώριο | | |0 | | | |0 | | |7. ΠΡΟΕΝΤΑΞΙΑΚΗ ΣΤΡΑΤΗΓΙΚΗ |3 472 000 000 | |2 075 000 000 |3 225 090 000 | | |2 075 000 000 |3 225 090 000 | | Περιθώριο | | | 1 397 000 000 | | | | 1 397 000 000 | | |8. ΑΝΤΙΣΤΑΘΜΙΣΕΙΣ |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Περιθώριο | | | 11 004 | | | | 11 004 | | | ΣΥΝΟΛΟ |119 594 000 000 |114 235 000 000 |117 427 519 560 |109 574 756 839 |-7 691 000 |-7 691 000 |117 419 828 560 |109 567 065 839 | | Περιθώριο | | |2 166 480 440 |4 660 243 161 | | |2 174 171 440 |4 667 934 161 | |

ΤΕΧΝΙΚΟ ΠΑΡΑΡΤΗΜΑ – ΑΠΟΚΕΝΤΡΩΜΕΝΟΙ ΟΡΓΑΝΙΣΜΟΙ

02 04 02 — Επιχορήγηση της Ευρωπαϊκής Υπηρεσίας για την Αξιολόγηση Φαρμακευτικών Προϊόντων

02 04 02 01 — Ευρωπαϊκή Υπηρεσία για την Αξιολόγηση Φαρμακευτικών Προϊόντων — Επιδότηση στους τίτλους 1 και 2

02 04 02 02 — Ευρωπαϊκή Υπηρεσία για την Αξιολόγηση Φαρμακευτικών Προϊόντων — Επιδότηση στον τίτλο 3

02 04 02 03 — Ειδική συνεισφορά για τα ορφανά φάρμακα

02 04 04 — Νομοθεσία σχετικά με τα χημικά προϊόντα και Ευρωπαϊκός Οργανισμός Χημικών Προϊόντων

04 03 04 — Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας

04 03 04 01 — Ευρωπαϊκό Ίδρυμα για τη βελτίωση των συνθηκών διαβίωσης και εργασίας — Επιδότηση στους τίτλους 1 και 2

04 03 04 02 — Ευρωπαϊκό Ίδρυμα για τη βελτίωση των συνθηκών διαβίωσης και εργασίας — Επιδότηση στον τίτλο 3

04 03 05 — Υγεία και ασφάλεια στην εργασία

04 03 05 02 — Ευρωπαϊκός Οργανισμός για την Ασφάλεια και την Υγεία στην εργασία — Επιδότηση στους τίτλους 1 και 2

04 03 05 03 — Ευρωπαϊκός Οργανισμός για την Ασφάλεια και την Υγεία στην εργασία — Επιδότηση στον τίτλο 3

04 03 05 04 — Υγεία και ασφάλεια στις μικρές και μεσαίες επιχειρήσεις

04 04 06 — Ευρωπαϊκό Παρατηρητήριο των Φαινομένων Ρατσισμού και Ξενοφοβίας

04 04 06 01 — Ευρωπαϊκό Παρατηρητήριο των φαινομένων ρατσισμού και ξενοφοβίας — Επιδότηση στους τίτλους 1 και 2

04 04 06 02 — Ευρωπαϊκό Παρατηρητήριο των φαινομένων ρατσισμού και ξενοφοβίας — Επιδότηση στον τίτλο 3

06 02 01 — Ευρωπαϊκή Υπηρεσία για την Ασφάλεια των Αερομεταφορών

06 02 01 01 — Ευρωπαϊκός Οργανισμός Ασφάλειας της Αεροπορίας — Επιδότηση στους τίτλους 1 και 2

06 02 01 02 — Ευρωπαϊκός Οργανισμός Ασφάλειας της Αεροπορίας — Επιδότηση στον τίτλο 3

06 02 02 — Ευρωπαϊκός Οργανισμός για την Ασφάλεια στη Θάλασσα

06 02 02 01 — Ευρωπαϊκός Οργανισμός για την Ασφάλεια στη Θάλασσα — Επιδότηση στους τίτλους 1 και 2

06 02 02 02 — Ευρωπαϊκός Οργανισμός για την Ασφάλεια στη Θάλασσα — Επιδότηση στον τίτλο 3

06 02 02 03 — Ευρωπαϊκός Οργανισμός για την Ασφάλεια στη Θάλασσα - Μέτρα κατά της ρύπανσης

06 02 08 — Ευρωπαϊκός Οργανισμός για την ασφάλεια έναντι ατυχημάτων και τη διαλειτουργικότητα των σιδηροδρόμων

06 02 08 01 — Ευρωπαϊκός Οργανισμός για την ασφάλεια έναντι ατυχημάτων και τη διαλειτουργικότητα των σιδηροδρόμων - Επιδότηση στους τίτλους 1 και 2

06 02 08 02 — Ευρωπαϊκός Οργανισμός για την ασφάλεια έναντι ατυχημάτων και τη διαλειτουργικότητα των σιδηροδρόμων - Επιδότηση στον τίτλο 3

06 02 09 — Εποπτεύουσα Αρχή Galileo

06 02 09 01 — Εποπτεύουσα Αρχή Galileo — Επιδότηση στους τίτλους 1 και 2

06 02 09 02 — Εποπτεύουσα Αρχή Galileo — Επιδότηση στον τίτλο 3

07 04 01 — Επιχορηγήσεις προς τον Ευρωπαϊκό Οργανισμό Περιβάλλοντος

07 04 01 01 — Επιχορηγήσεις προς τον Ευρωπαϊκό Οργανισμό Περιβάλλοντος — Επιδότηση στους τίτλους 1 και 2

07 04 01 02 — Επιχορηγήσεις προς τον Ευρωπαϊκό Οργανισμό Περιβάλλοντος — Επιδότηση στον τίτλο 3

09 03 05 — Ευρωπαϊκός Οργανισμός για την Ασφάλεια Δικτύων και Πληροφοριών

09 03 05 01 — Ευρωπαϊκός Οργανισμός για την Ασφάλεια Δικτύων και Πληροφοριών: επιδότηση στους τίτλους 1 και 2

09 03 05 02 — Ευρωπαϊκός Οργανισμός για την Ασφάλεια Δικτύων και Πληροφοριών: επιδότηση στον τίτλο 3

11 07 04 — Κοινοτική Υπηρεσία Ελέγχου της Αλιείας (ΚΥΕΑ)

11 07 04 01 — Κοινοτική Υπηρεσία Ελέγχου της Αλιείας (ΚΥΕΑ) – επιδότηση στους τίτλους 1 και 2

11 07 04 02 — Κοινοτική Υπηρεσία Ελέγχου της Αλιείας (ΚΥΕΑ) – επιδότηση στον τίτλο 3

15 03 01 — Επαγγελματική κατάρτιση και προσανατολισμός

15 03 01 03 — Ευρωπαϊκό Κέντρο για την Ανάπτυξη της Επαγγελματικής Κατάρτισης — Επιδότηση στους τίτλους 1 και 2

15 03 01 04 — Ευρωπαϊκό Κέντρο για την Ανάπτυξη της Επαγγελματικής Κατάρτισης — Επιδότηση στον τίτλο 3

17 03 03 — Ευρωπαϊκό Κέντρο Πρόληψης και Ελέγχου Νόσων

17 03 03 01 — Ευρωπαϊκό Κέντρο Πρόληψης και Ελέγχου Νόσων — Επιδότηση στους τίτλους 1 και 2

17 03 03 02 — Ευρωπαϊκό Κέντρο Πρόληψης και Ελέγχου Νόσων — Επιδότηση στον τίτλο 3

17 04 08 — Δαπάνες που συνδέονται με την Ευρωπαϊκή Αρχή για την Ασφάλεια των Τροφίμων

17 04 08 01 — Ευρωπαϊκή Αρχή για την Ασφάλεια των Τροφίμων — Επιδότηση στους τίτλους 1 και 2

17 04 08 02 — Ευρωπαϊκή Αρχή για την Ασφάλεια των Τροφίμων — Επιδότηση στον τίτλο 3

18 02 03 — Ευρωπαϊκός Οργανισμός για τη διαχείριση της επιχειρησιακής συνεργασίας στα εξωτερικά σύνορα

18 02 03 01 — Ευρωπαϊκός Οργανισμός για τη διαχείριση της επιχειρησιακής συνεργασίας στα εξωτερικά σύνορα — Επιδότηση στους τίτλους 1 και 2

18 02 03 02 — Ευρωπαϊκός Οργανισμός για τη διαχείριση της επιχειρησιακής συνεργασίας στα εξωτερικά σύνορα — Επιδότηση στον τίτλο 3

18 05 05 — Ευρωπαϊκή Αστυνομική Ακαδημία

18 05 05 01 — Ευρωπαϊκή Αστυνομική Ακαδημία— Επιδότηση στους τίτλους 1 και 2

18 05 05 02 — Ευρωπαϊκή Αστυνομική Ακαδημία — Επιδότηση στον τίτλο 3

18 06 04 — Eurojust

18 06 04 01 — Eurojust — Επιδότηση στους τίτλους 1 και 2

18 06 04 02 — Eurojust — Επιδότηση στον τίτλο 3

18 07 01 — Ευρωπαϊκό Κέντρο Παρακολούθησης Ναρκωτικών και Τοξικομανίας

18 07 01 01 — Ευρωπαϊκό Κέντρο Παρακολούθησης Ναρκωτικών και Τοξικομανίας — Επιδότηση στους τίτλους 1 και 2

18 07 01 02 — Ευρωπαϊκό Κέντρο Παρακολούθησης Ναρκωτικών και Τοξικομανίας — Επιδότηση στον τίτλο 3

15 03 03 — Ευρωπαϊκό Ίδρυμα Επαγγελματικής Εκπαίδευσης

15 03 03 01 — Ευρωπαϊκό Ίδρυμα Επαγγελματικής Εκπαίδευσης — Επιδότηση στους τίτλους 1 και 2

15 03 03 02 — Ευρωπαϊκό Ίδρυμα Επαγγελματικής Εκπαίδευσης — Επιδότηση στον τίτλο 3

19 07 01 — Βοήθεια στις χώρες των Δυτικών Βαλκανίων

19 07 02 — Βοήθεια στη Σερβία και Μαυροβούνιο

19 07 03 — Βοήθεια για την ανασυγκρότηση του Κοσσυφοπεδίου

26 01 04 — Δαπάνες στήριξης των ενεργειών του τομέα πολιτικής «Διοίκηση της Επιτροπής»

15 03 02 — Συνεισφορά του Phare στο Ευρωπαϊκό Ίδρυμα Επαγγελματικής Εκπαίδευσης

15 03 02 01 — Συνεισφορά του Phare στο Ευρωπαϊκό Ίδρυμα Επαγγελματικής Εκπαίδευσης — Επιδότηση στους τίτλους 1 και 2

15 03 02 02 — Συνεισφορά του Phare στο Ευρωπαϊκό Ίδρυμα Επαγγελματικής Εκπαίδευσης — Επιδότηση στον τίτλο 3

[1] ΕΕ L 248, 16.09.2002, σ.1.

[2] ΕΕ L 248, 16.9.2002, σ. 1.

[3] ΕΕ L 11, 16.1.2003, σ. 1.

[4] ΕΕ L 28, 3.2.2000, σ.1. Απόφαση η οποία τροποποιήθηκε με την απόφαση αριθ. 451/2003/ΕΚ (ΕΕ L 69, της 13.3.2003, σ. 6).

[5] ΕΕ L 146, 11.6.1999, σ. 33. Απόφαση η οποία τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

[6] ΕΕ L 117, 18.5.2000, σ. 1.

[7] ΕΕ L 63, 10.3.2000, σ.1. Απόφαση που τροποποιήθηκε από την απόφαση αριθ. 626/2004/EΚ του Ευρωπαϊκού Κοινοβουλίου και του Συμβουλίου (ΕΕ L 99, 3.4.2004, σ. 3)

[8] ΕΕ L 336, 30.12.2000, σ. 82.

[9] ΕΕ L 26, 27.1.2001, σ. 1

[10] ΕΕ L 345, 31.12.2003, σ. 1.

[11] ΕΕ L 345, 31.12.2003, σ. 9.

[12] ΕΕ L 30, 4.2.2004, σ. 6.

[13] ΕΕ L 138, 30.4.2004, σ. 24.

[14] ΕΕ L 138, 30.4.2004, σ. 31.

[15] ΕΕ L 138, 30.4.2004, σ. 40.

[16] ΕΕ L 52, 27.2.1992, σ. 1.

[17] C(2004) 2736

[18] Η σύσταση της εν λόγω γραμμής στον τομέα πολιτικής «εξωτερικές σχέσεις» καθιστά περιττή τη γραμμή 15 01 04 31 η οποία είχε καταχωρηθεί στον τομέα πολιτικής «εκπαίδευση και πολιτισμός» στο προσχέδιο προϋπολογισμού 2005. Η γραμμή 15 01 04 31 δεν θα χρησιμοποιηθεί και συνεπώς διαγράφεται.

[19] Απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για τη θέσπιση προγράμματος κοινοτικής δράσης στον τομέα της δημόσιας υγείας (2003-2008) (ΕΕ L 271, 9.10.2002, σελ. 1).

[20] Διεξήχθη ανάλυση κόστους ωφέλειας, λεπτομέρειες στις οποίες περιλαμβάνονται στο νομοθετικό δημοσιονομικό δελτίο που συνοδεύει την πρόταση ίδρυσης του οργανισμού.